cyanic-selkie/wikianc huggingface dataset:
কিম হিউজ
কিম্বার্লি জন হিউজ (Kim Hughes; জন্ম: ২৬ জানুয়ারি, ১৯৫৪) পশ্চিম অস্ট্রেলিয়ার মার্গারেট রিভার এলাকায় জন্মগ্রহণকারী অস্ট্রেলিয়ার সাবেক ক্রিকেটার। ১৯৭৯ থেকে ১৯৮৫ সাল পর্যন্ত অস্ট্রেলিয়া জাতীয় দলে খেলার পাশাপাশি ওয়েস্টার্ন অস্ট্রেলিয়া, নাটাল দলে খেলেন। ১৯৭৯ থেকে ১৯৮৪ সময়কালে দলের অধিনায়কেরও দায়িত্ব পালন করেছেন তিনি। ক্ল্যাগি ডাকনামে পরিচিত কিম হিউজ তৎকালীন ক্রীড়া জগতে নিষিদ্ধ সফর হিসেবে স্বীকৃত দক্ষিণ আফ্রিকায় বিদ্রোহী অস্ট্রেলিয়া দলের অধিনায়কত্ব করেছেন।
প্রারম্ভিক জীবন
পশ্চিম অস্ট্রেলিয়ার মার্গারেট রিভার এলাকায় হিউজ জন্মগ্রহণ করে। বাবা স্ট্যান ছিলেন বিদ্যালয়ের শিক্ষক ও মা রুথ। এ দম্পতির প্রথম সন্তান ছিলেন তিনি। হিউজের পরিবার কুদারদাপ এলাকায় বসবাস করতেন। সেখানে স্ট্যান বিদ্যালয়ের দায়িত্বে ছিলেন। বাবার স্থানান্তরিত চাকুরীর সুবাদে হিউজের পরিবার বালিদু, পিঞ্জারা ও জেরাল্টটন এলাকায় অতিবাহিত করতে হয়। অবশেষে জেরাল্ডটনের উপকণ্ঠে ওনথেলায় স্থায়ীভাবে বসবাস করতে শুরু করেন। স্থানীয় অ্যালেনডেল প্রাথমিক বিদ্যালয়ে ভর্তি হন। এ বিদ্যালয়ে তার বাবা প্রধানশিক্ষক ছিলেন।
অধিনায়কত্ব
হিউজের অধিনায়কত্বের রেকর্ড বেশ নিম্নমুখী ছিল। ২৮ টেস্টে নেতৃত্ব দিয়ে মাত্র ৭ টেস্টে জয়লাভ করেছিল অস্ট্রেলিয়া। অনভিজ্ঞ দলের পুণর্গঠনে বেশ কয়েকজন অভিজ্ঞ খেলোয়াড়ের নিয়মিত অনুপস্থিতি ও পরবর্তীকালে অবসর নেয়ার প্রেক্ষাপটে কাজ করে যান। তৎকালীন ক্রিকেট বিশ্বে একচ্ছত্র প্রাধান্যবিস্তারকারী ওয়েস্ট ইন্ডিজ দলের কাছে সিরিজ পরাজয়ের পর প্রচারমাধ্যম ও সাবেক দলীয় সঙ্গীদের থেকে অব্যাহত চাপ আসলে আবেগঘন পরিবেশে ও অশ্রুসিক্ত বক্তব্য প্রদান করে অধিনায়কত্ব থেকে নিজেকে প্রত্যাহার করে নেন।
অবসর পরবর্তী জীবন
দক্ষিণ আফ্রিকায় ক্রিকেট খেলে অবসর নেন হিউজ। অবসর পরবর্তীকালে হিউজ ওয়েস্টার্ন অস্ট্রেলিয়ান ক্রিকেট অ্যাসোসিয়েশনের নির্বাচকমণ্ডলীর সভাপতির দায়িত্ব পালন করেন। এছাড়াও, এবিসি রেডিওতে মাঝেমধ্যে ক্রিকেট ধারাভাষ্যকার হিসেবে অংশ নিতেন।
দাভিদ বেতোনি
দাভিদ বেতোনি একজন সাবেক ফরাসি ফুটবলার এবং বর্তমানে রিয়াল মাদ্রিদের সহকারী প্রশিক্ষক।
ব্যবস্থাপক হিসেবে কর্মজীবন
বেতোনিকে ২০১৩ সালে রিয়াল মাদ্রিদে আকর্ষণীয় তরুণ প্রতিভা চিহ্নিত করার সন্ধানী হিসাবে কাজ করার জন্য আমন্ত্রণ জানানো হয়েছিল।মাদ্রিদে অবতরণের আগে তিনি কান্নেস যুব খেলোয়াড়দের নিয়ে আসার জন্য এই ব্যবস্থার দায়িত্বে ছিলেন।
যখন জিদানকে ২০১৪ সালের গ্রীষ্মে রিয়াল মাদ্রিদ কাস্তিয়া প্রধান কোচ হিসাবে নিয়োগ দেওয়া হয়,তখন বেতোনি তার বন্ধুর কোচিং কর্মীদের সাথে যোগ দেন।
রেডল্যান্ডস ডেইলি ফ্যাক্টস
রেডল্যান্ডস ডেইলি ফ্যাক্টস রেডল্যান্ডস, ক্যালিফোর্নিয়ার একটি দৈনিক পত্রিকা যা রেডল্যান্ডস অঞ্চলে পরিবেশিত হয়। ডেইলি ফ্যাক্টস সাউদার্ন ক্যালিফোর্নিয়া নিউজ গ্রুপের সদস্য (পূর্বে লস অ্যাঞ্জেলেস নিউজপেপার গ্রুপ), ডিজিটাল ফার্স্ট মিডিয়ার একটি বিভাগ।
১৮৯০ সালে প্রতিষ্ঠিত, পত্রিকাটি ডনরে মিডিয়া ১৯৮১ সালে কিনেছিল। এটির মালিকানা এখন ডিজিটাল ফার্স্ট মিডিয়া, যারা ডনরের কাছ থেকে ১৯৯৯ সালে কাগজের নিয়ন্ত্রণ নিয়েছিলেন।
লেগিয়া ওয়ারশ
লেগিয়া ভারশাভা (, Legia Warszawa; এছাড়াও লেগিয়া ওয়ারশ নামে পরিচিত) হচ্ছে ওয়ারশ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯১৬ সালের মার্চ মাসে প্রতিষ্ঠিত হয়েছে। লেগিয়া ওয়ারশ তাদের সকল হোম ম্যাচ ওয়ারশের স্তাদিওন এম. মার্শাউকা ইয়োজেফা পিউসুদস্কিয়েগোয় খেলে থাকে; যার ধারণক্ষমতা হচ্ছে ৩১,৮০০। বর্তমানে এই ক্লাবের ম্যানেজারের দায়িত্ব পালন করছেন আলেকসান্দার ভুকভিচ এবং সভাপতির দায়িত্ব পালন করছেন দারিউশ মিওদুস্কি। পোলীয় রক্ষণভাগের খেলোয়াড় আর্তুর জেদরেকজিক এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, লেগিয়া ওয়ারশ এপর্যন্ত ৩৬টি শিরোপা জয়লাভ করেছে; যার মধ্যে ১৩টি একস্ত্রাকলাসা, ১৯টি পোলীয় কাপ এবং ৪টি পোলীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, লেগিয়া ওয়ারশের সবচেয়ে বড় সাফল্য হচ্ছে ১৯৬৯–৭০ ইউরোপীয় কাপের সেমি-ফাইনালে পৌঁছানো; যেখানে তারা ওলন্দাজ ক্লাব ফেইয়ানর্টের ০–২ গোলে পরাজিত হয়েছিল।
মহাবিপন্ন
মহাবিপন্ন অবস্থা আইইউসিএন লাল তালিকায় বুনো প্রজাতিসমূহের জন্য সর্বোচ্চ বিপদগ্রস্ত অবস্থা। মহাবিপন্ন প্রজাতি বলতে বোঝায়- হয় প্রজাতিটি চরমভাবে বিলুপ্তির সম্মুখীন অথবা তিনটি প্রজন্মের মধ্যে প্রজাতিটির ৮০% বিলুপ্ত হয়েছে বা ভবিষ্যতে হবে। কোন একটি প্রজাতি মহাবিপন্ন কিনা তা মূলত পাঁচটি বিষয়ের উপর নির্ভরশীল। এই পাঁচটি বিষয় প্রজাতিটির মহাবিপন্ন হওয়ার নির্ধারক। প্রজাতিটির মোট সংখ্যা আশঙ্কাজনক হারে হ্রাস পেলে, প্রজাতিটি খুব কম পরিমাণ এলাকা জুড়ে বিস্তৃত হলে, পূর্ণবয়স্ক প্রজননক্ষম নমুনার সংখ্যা ২৫০০টি অথবা ২৫০টিরও কম হলে অথবা প্রাপ্ত তথ্যের ভিত্তিতে যদি ধারণা করা হয় যে, আগামী পাঁচ প্রজন্মের মধ্যে বা ২০ বছর পরে (প্রজাতির আয়ুস্কালভেদে ১০০ বছর পরে) প্রজাতিটি বন্য পরিবেশে বিলুপ্ত হয় যাবে, তবে প্রজাতিটিকে মহাবিপন্ন ঘোষণা করা যাবে।
যেহেতু বিস্তৃত আর পুঙ্খানুপুঙ্খ অনুসন্ধান ব্যতীত লাল তালিকায় কোন প্রজাতিকে বিলুপ্ত ঘোষণা করা হয় না, সেকারণে যেসব প্রজাতির অস্তিত্ব নিয়ে সন্দেহ প্রকাশ করা হয়েছে, কিন্তু এ ধরনের অনুসন্ধান চালানো হয়নি, তাদের মহাবিপন্ন প্রজাতির তালিকায় অন্তর্ভুক্ত করা হয়েছে। এধরনের প্রজাতিগুলোকে সম্ভবত বিলুপ্ত নামের নতুন একটি তালিকায় অন্তর্ভুক্ত করার জন্য বার্ডলাইফ ইন্টারন্যাশনাল থেকে প্রস্তাবনা এসেছে।
কাউন্সিল অব সাউদার্ন আফ্রিকা ফুটবল অ্যাসোসিয়েশনস
দক্ষিণ আফ্রিকা ফুটবল অ্যাসোসিয়েশনের কাউন্সিল (Conseil des Associations de Football en Afrique Australe; Conselho das Associações de Futebol da África Austral), আনুষ্ঠানিকভাবে কোসাফা নামে সংক্ষিপ্ত, দক্ষিণাঞ্চলীয় আফ্রিকার ফুটবল খেলা দেশগুলির একটি সংস্থা। এটি ক্যাফ এর সাথে অধিভুক্ত।
কোসাফা দক্ষিণাঞ্চলীয় আফ্রিকা অঞ্চলে বেশ কয়েকটি টুর্নামেন্টের আয়োজন করে এবং এর সবচেয়ে বিখ্যাত টুর্নামেন্ট হলো কোসাফা কাপ।
প্রতিযোগিতা
কোসাফা বেশ কয়েকটি পুরুষ, মহিলা, যুবকদের প্রতিযোগিতা পরিচালনা করে।
কার্স ৩
কার্স ৩ (Cars 3) হল একটি ২০১৭ আমেরিকান কম্পিউটার-অ্যানিমেটেড স্পোর্টস কমেডি-এডভেঞ্চার ফিল্ম প্রযোজনা পিক্সার অ্যানিমেশন স্টুডিও এবং ওয়াল্ট ডিজনি পিকচার্স দ্বারা প্রকাশিত। কার্স ২ (২০১১) এর সিক্যুয়েল এবং কার্স ফিল্ম সিরিজ এর তৃতীয় কিস্তি, ছবিটি পরিচালনা করেছিলেন ব্রায়ান ফি (তাঁর পরিচালনায় আত্মপ্রকাশ) এবং কেভিন রেহার এবং আন্দ্রেয়া ওয়ারেন দ্বারা প্রযোজনা, কিয়েল মারে, বব পিটারসন, এবং মাইক রিচ, এবং ফি-র একটি গল্প থেকে লেখা একটি চিত্রনাট্য থেকে, বেন কুইন, এবং ইয়াল পোডেল এবং জোনাথন ই. স্টুয়ার্টের লেখা দল। জন ল্যাসেটার, যিনি প্রথম দুটি কার্স চলচ্চিত্র পরিচালনা করেছিলেন, তিনি নির্বাহী প্রযোজকের দায়িত্ব পালন করেছিলেন। ওভেন উইলসন, ল্যারি দ্য ক্যাবল গাই, বনি হান্ট, টনি শালহাউব, গুইডো কোয়ারোনি, চিচ মারিন, এর ফিরে আসা কণ্ঠস্বর জেনিফার লুইস, পল ডুলি, লয়েড শের, মাইকেল ওয়ালিস, ক্যাথরিন হেলমন্ড এবং জন রাটজেনবার্গার ক্রিস্টেলা আলোঞ্জো, [ক্রিস কুপার]], আর্মি হ্যামার, নাথান ফিলিয়ন, কেরি ওয়াশিংটন, এবং লিয়া ডেলারিয়া, এক ডজন NASCAR ব্যক্তিত্ব ছাড়াও। ফিল্মে, লাইটনিং ম্যাককুইন (উইলসন) নতুন প্রজন্মের রেস কারদের কাছে প্রমাণ করার জন্য বের হন যে তিনি এখনও তার গেমের শীর্ষে আছেন, তরুণ প্রযুক্তিবিদ ক্রুজ রামিরেজ (আলোঞ্জো) এর সাহায্যে জ্যাকসন ঝড় ঠেকাতে (হ্যামার) ফ্লোরিডা ৫০০ জেতা থেকে।
নেতাজি সুভাষ রোড, কলকাতা
পূর্বে ক্লাইভ রোড নামে পরিচিত নেতাজি সুভাষ রোড (সংক্ষেপে এন এস রোড হিসাবে পরিচিত) কলকাতার বিবাদী বাগে মূলত উত্তর-দক্ষিণে প্রসারিত একটি গুরুত্বপূর্ণ সড়ক।
বাজার
নেতাজি সুভাষ রোডের দুইপাশে পাম্প, মোটর, ডিজেল ইঞ্জিন, পাইপ, বিয়ারিংস, কৃষি সরঞ্জাম, হার্ডওয়্যার ও রঙের যন্ত্রপাতি ও অন্যান্য সরঞ্জামগুলির প্রধান বাজার অঞ্চল অবস্থিত। এছাড়াও ব্র্যাবর্ন রোড ও এমজি রোডের মাঝামাঝি নেতাজি সুভাষ রোডের পাশ বরাবর কলকাতার মূল স্ক্র্যাপ মার্কেট বা ধাতব বাজার রয়েছে। সড়কটি বড় বাজার এলাকার এমজি রোডে শেষ হয়।
কলকাতা স্টক এক্সচেঞ্জটি রাইটার্স ভবনের ঠিক পিছনে নেতাজি সুভাষ রোডের কয়েক মিটার দূরে লিয়নস রেঞ্জে অবস্থিত।
পরিবহন
বিবাদী বাগে চলাচলকারী সমস্ত বাস নেতাজি সুভাষ রোড বরাবর অবস্থিত জেনারেল পোস্ট অফিস ভবনের কাছে দাঁড়ায়।
কলকাতা ট্রামওয়েজ কোম্পানির বিবাদী বাগ ট্রাম ও বাস টার্মিনাসটিও রাইটার্স বিল্ডিংয়ের ঠিক সামনের দিকে নেতাজি সুভাষ রোডের একপাশে অবস্থিত।
আই ক্যান সী দ্য হোল রুম...অ্যান্ড দেয়ার’স নোবডি ইন ইট!
আই ক্যান সী দ্য হোল রুম...অ্যান্ড দেয়ার’স নোবডি ইন ইট! (আমি পুরো ঘরটি দেখতে পাচ্ছি... এবং সেখানে কেউ নেই!) ১৯৬১ সালে রয় লিকতেনস্তাইন এর আঁকা একটি ছবি। ছবিতে একটি মানুষকে পাইপহোলের ভিতর দিয়ে তাকিয়ে থাকতে দেখা যাচ্ছে। এটি লিকতেনস্তাইন এর আঁকা সব ছবির মধ্যে নিলামে সর্বোচ্চ দাম উঠে রেকর্ড সৃষ্টি করেছিল।
পটভূমি
thumb|আই ক্যান সী দ্য হোল রুম... এন্ড দেয়ার’স নোবডি ইন ইট! অংকনের উৎস এই ছবিটি স্টিভ রপারের কার্টুন থেকে উইলিয়াম ওভারগার্ড-ড্রাউন এর কমিকস এর ওপর ভিত্তিতে তৈরি। সুনিপুন রঙের ছোয়ায় ছবির গল্প বর্ণনা করার দক্ষতার কারণে লিকতেনস্তাইনের সুখ্যাতি হয়েছিল। পুরো ছবিটিতে একই সাথে প্রবল কল্পনাশক্তি ও যান্ত্রিক ভাবমূর্তি বিশেষভাবে প্রকাশ পেয়েছে।
হিকমাত
হিকমাত বা হিকমত বা হেকমত, حكمة, , আক্ষরিক অর্থে প্রজ্ঞা, দর্শন; যুক্তি, অন্তর্নিহিত কারণ ) হল ইসলামি দর্শন ও আইনের একটি ধারণা। অর্জিত গ্রন্থগত জ্ঞান , অভিজ্ঞতা, বাস্তবজ্ঞান, সাধারণ জ্ঞান ও গভীর চিন্তার সমন্নয় ঘটিয়ে বাস্তব জীবনে প্রয়োগ ও ব্যবহারের ক্ষমতা হচ্ছে প্রজ্ঞা। গভীর অন্তর্দৃষ্টি, বিচক্ষণতা, বুদ্ধিমত্তার সমষ্টিও হিকমাহ।
ফিকাহ (ইসলামী আইনশাস্ত্র) এর একটি পরিভাষা হিসাবে, তাকি উসমানি এটিকে "[ইসলামী] আইন প্রণয়ন করার সময় আইন প্রণয়নকারীর বিবেচনায় নেওয়া প্রজ্ঞা এবং দর্শন বা [আইনের] প্রয়োগকারী দ্বারা আকৃষ্ট করার উদ্দেশ্যে করা সুবিধা" হিসাবে বর্ণনা করেন। ডাঃ দিপারতুয়া এটাকে "উদ্দেশ্য ও প্রজ্ঞা" অভিধায় "শরিয়াহ দ্বারা নির্ধারিত" বলে অভিহিত করেছেন।
উসমানি ট্রাফিক লাইটের কথা উল্লেখে করে ধর্মনিরপেক্ষ আইনের উদাহরণ দিয়েছেন- যেখানে ইল্লাত ( ফিকহের আরেকটি পরিভাষা যার অর্থ "একটি লেনদেনের মৌলিক বৈশিষ্ট্য যা প্রাসঙ্গিক আইন প্রয়োগ করে") হল লাল আলোতে থামার আনুগত্য, আর হিকমাহ হল ট্রাফিক নিরাপত্তা- যানবাহন এবং পথচারীদের সংঘর্ষ এড়ানো।
সংজ্ঞা
মোল্লা সাদ্রার মতে ""হিকমাহ হচ্ছে নিজের সত্যিকার অস্তিত্বের জ্ঞান অর্জন করা।""
বিভিন্ন ইসলামিক পণ্ডিত ও গবেষক এটিকে বিভিন্ন ভাবে ব্যাখ্যা দিয়েছেন। ইবনে মানদুর এর লিসেন আল আরব বইটিতে বলা হয়েছে ""হিকমাহ হচ্ছে ভালো ও উত্তম কিছুর বৈজ্ঞানিক বা উচ্চ পর্যায়ের ধারণা রাখা, ঐ রকম চিন্তন‌ ক্ষমতা এবং এর ফল বাস্তবে বাস্তবায়ন।""
আবার, ইবনে ফারিস এর মতে হিকমাহ হচ্ছে:""বাস্তব জ্ঞান এবং এর মাধ্যমে বিচার-বিবেচনা” ।"
পাকিস্তানি বিচারক ও ইসলামিক পণ্ডিত মুহাম্মাদ ত্বকি উসমানীর মতে হিকমাহ হচ্ছে ""ফিকহ শাস্ত্রের একটি দিক; যেটি যাবতীয় সব জ্ঞানের সর্বোত্তম ব্যবহারে আইন প্রণয়ন করার সময় প্রণেতারা ব্যবহার করে থাকেন।"" ডক্টর দিপারতুয়ারের মতে- "“এটি হচ্ছে বাস্তবজ্ঞান ও গ্রন্থগত জ্ঞানের প্রয়োগ।”"
ইবনে আল-কাইয়ূম এর মতে "হিকমাহ এর সর্বোচ্চ স্তরে উপনীত হতে পেরেছিলেন রসূলের সাহাবারা এবং এটিই হচ্ছে ইসলামি পণ্ডিতদের জন্য জ্ঞানের বা পান্ডিত্যের সর্বোচ্চ স্তর ।"
কুরআন-হাদীসের বাণীতে হিকমাহ
হিকমাহ হচ্ছে মহান আল্লাহর একটি গুণ। তিনি ‘ الحكيم (আল-হাকিম)' অর্থ প্রজ্ঞাময়।
সূরা লোকমানে বলা হয়েছে: "“পৃথিবীতে যত বৃক্ষ আছে, সবই যদি কলম হয় এবং সমুদ্রের সাথেও সাত সমুদ্র যুক্ত হয়ে কালি হয়, তবুও তাঁর বাক্যাবলী লিখে শেষ করা যাবে না। নিশ্চয় আল্লাহ পরাক্রমশালী, প্রজ্ঞাময়। "
সূরা লোকমান,আয়়া়ত ২৭।"
সূরা আল-বাকারাহে বলা হয়েছে:
"“তিনি যাকে ইচ্ছা প্রজ্ঞা দান করেন এবং যাকে জ্ঞান দান করা হয়েছে তা অবশ্যই অনেক উত্তম প্রতিদান পেয়েছে। আর বুদ্ধিমানদের ছাড়া আর কেউ স্মরণ রাখবে না। "
সূরা আল-বাকারাহ,আয়াত ২৬৯।"
ব্রান্সবি কুপার
ব্রান্সবি বিউচ্যাম্প কুপার (Bransby Cooper; জন্ম: ১৫ মার্চ, ১৮৪৪ - মৃত্যু: ৭ আগস্ট, ১৯১৪) ব্রিটিশ ভারতের ঢাকায় (বর্তমান: বাংলাদেশ) জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। প্রথম ভারত উপমহাদেশীয় বংশোদ্ভূত ক্রিকেটার হিসেবে টেস্ট ক্রিকেটে অংশ নিয়েছেন। ১৮৭৬-৭৭ মৌসুমে মেলবোর্নে অনুষ্ঠিত ইতিহাসের প্রথম টেস্ট খেলায় তার অংশগ্রহণ ছিল। দলে তিনি মূলতঃ ডানহাতি ব্যাটসম্যান ও উইকেট-রক্ষকের দায়িত্ব পালন করতেন ব্রান্সবি কুপার।
খেলোয়াড়ী জীবন
ইংল্যান্ডে কুপারের প্রথম-শ্রেণীর খেলোয়াড়ী জীবন শুরু হয়। রাগবি স্কুল, কেন্ট ও মিডলসেক্সের পক্ষে খেলেন। তরুণ ডব্লিউ. জি. গ্রেসের সাথে বেশ কয়েকবার বড়ধরনের জুটি গড়েন। শুরুতে তিনি মার্কিন যুক্তরাষ্ট্রে চলে যান। ১৮৬৯ সালে অস্ট্রেলিয়া গমন করেন। সেখানে আন্তঃঔপনিবেশিক খেলায় ভিক্টোরিয়া একাদশের সদস্য হন ও নিউ সাউথ ওয়েলসের বিপক্ষে খেলেন। ১৮৭৩ সালে গ্রেসের নেতৃত্বাধীন ইংরেজ দলের বিপক্ষে ভিক্টোরিয়া অষ্টাদশের অন্যতম সদস্য হন। ২৬৬ রানের মধ্যে তিনি ৮৪ রানের দায়িত্বশীল ইনিংস খেলেন। এতে ঔপনিবেশিক দলটি ইনিংস ও ২১ রানের ব্যবধানে জয় পায়।
ইতিহাসের প্রথম টেস্ট
ক্রিকেটের ইতিহাসের প্রথম টেস্ট খেলায় অনেকেই ধারণা করেছিলেন যে, কুপার হয়তোবা দলের অধিনায়কের দায়িত্ব পালন করবেন। তবে, ডেভ গ্রিগরিকে খেলোয়াড়েরা এ দায়িত্ব লাভের জন্য মনোনীত করে।
খেলোয়াড়ী জীবনের একমাত্র টেস্টে তিনি ১৫ ও ৩ রান করেন ও ২ ক্যাচ নেন। ১৮৭৮ সালে ইংল্যান্ড সফরের জন্য তাকে দলে নেয়া হয়নি।
সকল প্রথম-শ্রেণীর ক্রিকেট খেলায় অংশ নিয়ে ২০.৫১ গড়ে ১৬০০ রান করেন। ৪১ ক্যাচের পাশাপাশি ২০ স্ট্যাম্পিংয়ের সাথে নিজেকে যুক্ত করেন ব্রান্সবি কুপার।
দেহাবসান
৭ আগস্ট, ১৯১৪ তারিখে ৭০ বছর বয়সে ভিক্টোরিয়ার জিলং এলাকায় তার দেহাবসান ঘটে। জিলং ইস্টার্ন সিমেট্রিতে তাকে সমাহিত করা হয়।
উন্মুক্ত বিজ্ঞান
thumb|320px|উন্মুক্ত বিজ্ঞানের ছয়টি নীতি
উন্মুক্ত বিজ্ঞান বা (Open Science) হলো একটি আন্দোলন যা তৈরি হয়েছে বৈজ্ঞানিক গবেষণা (প্রকাশনা, উপাত্ত, নমুনা ও সফটওয়্যার সহ) এবং এর মাধ্যমগুলি সমাজ, শিক্ষার্থী ও পেশাদারদের নিকট সহজলভ্য করা এবং এগুলির বিনামূল্যে প্রবেশাধিকার নিশ্চিত করার লক্ষ্যে। উন্মুক্ত বিজ্ঞান হলো স্বচ্ছ ও ব্যবহারযোগ্য জ্ঞান যা ছড়িয়ে দেওয়া ও উন্নত করা হয়েছে নেটওয়ার্কভিত্তিক আন্তসহযোগিতার মাধ্যমে। এটি চর্চার মাধ্যম পরিবেষ্টিত যেমন, উন্মুক্ত গবেষণা, উন্মুক্ত প্রবেশের জন্য আলোচনা, বিজ্ঞানীদের উন্মুক্ত নোটবই বিজ্ঞান-এর প্রকাশে উৎসাহ দেওয়া, এবং সাধারণভাবে বৈজ্ঞানিক জ্ঞানসমূহকে প্রকাশ ও এর বিস্তারকে সহজতর করা।
উন্মুক্ত বিজ্ঞানকে ধারাবাহিকভাবে বিবেচনা করা হলে দেখা যায়, একটি আন্দোলন হিসাবে যার চর্চা শুরু হয়েছিল সপ্তদশ শতাব্দীতে শিক্ষায়তনিক সাময়িকীর আবির্ভাবের মধ্য দিয়ে যখন বৈজ্ঞানিক জ্ঞানসমূহের সামাজিক চাহিদা এই পর্যায়ে পৌছেছিল যে বিজ্ঞানীদের তখন তাদের কার্যক্রম সচল রাখতে নিজেদের মাঝে তথ্য ভাগাভাগি করে নেওয়া অতীব প্রয়োজনীয় হয়ে পড়েছিল।
মান্সুদ্যা টেলিভিশন
মান্সুদ্যা টেলিভিশন (만수대 텔레비죤) হচ্ছে একটি উত্তর কোরিয়াভিত্তিক রাষ্ট্রীয় টেলিভিশন চ্যানেল। এটি সপ্তাহান্তের দিনে শিক্ষাবিষয়ক অনুষ্ঠান প্রচারিত করে। মান্সুদ্যার সম্প্রচার ১৯৭৩ সালের ১ ডিসেম্বরে শুরু হয়, এবং শনিবারে তিন ঘণ্টার জন্য (সন্ধ্যা ৭টার থেকে রাত ১০টার পর্যন্ত) এবং রবিবারে নয় ঘণ্টার জন্য (সকাল ১০টার থেকে দুপুর ১টা এবং বিকাল ৪টার থেকে রাত ১০টার পর্যন্ত) সম্প্রচার করে।
সম্প্রচার শুরুর থেকে ২০১৫ সালের ১৩ জুলাইর পর্যন্ত চ্যানেলটি পিয়ং ইয়াং টিভি টাওয়ারের থেকে এবং সামজিয়ন ট্যাবলেট কম্পিউটারের একটি বিশেষ অ্যাপে চ্যানেল ৫ এ সম্প্রচার হতো। ২০১৬ সালের আগস্ট মাসে চ্যানেলটি মানবাং আইপিটিভি সার্ভিসে অ্যাড করা হয়।
অস্থায়ী বন্ধ
২০১৫ সালের জুলাইতে অজানা কারণে মান্সুদ্যা টেলিভিশন বন্ধ হয়ে যায়। কিন্তু, দক্ষিণ কোরিয়াভিত্তিক নিউজটোপিয়ায় দুটি কারণ বিবেচনা করা হয়েছে: একটি কারণ বোঝায় যে উত্তর কোরীয় কর্তৃপক্ষ পিয়ং ইয়াং এর প্রবাসীদেরকে চ্যানেলে প্রচারিত বিদেশী অনুষ্ঠান থেকে সীমাবদ্ধ করার জন্য চ্যানেলটি বন্ধ করে দেওয়া হয়, এবং রেডিও ফ্রি এশিয়ার রিপোর্ট হিসেবে একটি ঘটনা ঘটেছিলো যখন চ্যানেলে অপরিশুদ্ধ অনুষ্ঠান প্রচারিত হয়েছিলো। আরও রিপোর্ট করা হয়েছিলো যে সেই সালের ১৫ আগস্টে মান্সুদ্যার আগে ব্যবহার করা ফ্রিকোয়েন্সিতে ক্রীড়াবিষয়ক টেলিভিশনের সম্প্রচার শুরু হয়। মান্সুদ্যার সম্প্রচার আবার ফিরে আসে ২০১৬ সালে (অন্যান্য সূত্রের হিসেবে ২০১৫ সালের নভেম্বরে)। ২০১৬ সালের ১৮ মেতে একটি দক্ষিণ কোরিয়ার সংবাদ সংস্থা ইয়নহাপ রিপোর্ট করে যে মান্সুদ্যা কেবল নেটওয়ার্কের মাধ্যমে উপলব্ধি করার প্রস্তাবিত করা হয়।
গেটওয়ে জেনারেটিং স্টেশন
পূর্বে কনট্রা কোস্টা ইউনিট ৮ পাওয়ার প্রজেক্ট নামে পরিচিত গেটওয়ে জেনারেটিং স্টেশন (জিজিএস) হল ক্যালিফোর্নিয়ার কন্ট্রা কোস্টা কাউন্টিতে একটি সম্মিলিত-চক্র প্রাকৃতিক গ্যাস-চালিত বিদ্যুৎ কেন্দ্র, যা উত্তর ও মধ্য ক্যালিফোর্নিয়ার অর্ধ মিলিয়ন গ্রাহকদের বিদ্যুৎ সরবরাহ করে। গেটওয়ে জেনারেটিং স্টেশনটি অ্যান্টিওকের সান জোয়াকুইন নদীর দক্ষিণ তীরে অবস্থিত এবং কনট্রা কোস্টা কাউন্টির দশটি জীবাশ্ম জ্বালানি চালিত বিদ্যুৎ কেন্দ্রের একটি।
৩৮৬ মিলিয়ন ডলার ব্যয়ে নির্মিত বিদ্যুৎ কেন্দ্রের নির্মাণ কাজ ২০০১ সালে শুরু হয়েছিল; স্টেশনটি ২০০৯ সালে গ্রাহকদের বিদ্যুৎ সরবরাহ শুরু করে। এর নামমাত্র ক্ষমতা ৫৩০ মেগাওয়াট, যার সর্বোচ্চ ক্ষমতা ৫৮০ মেগাওয়াট। এটি তাপ পুনরুদ্ধার বাষ্প জেনারেটরের (এইচআরএসজি) সাথে যুক্ত দুটি দহন টার্বাইন ব্যবহার করে বিদ্যুৎ উৎপাদন করে, যা একটি বাষ্প টার্বাইনকে শক্তি প্রদান করে। বিদ্যুৎ উৎপাদন সুবিধাটি প্যাসিফিক গ্যাস অ্যান্ড ইলেকট্রিকের (পিজি অ্যান্ড ই) মালিকানাধীন এবং উক্ত সংস্থাটি এর পরিচালিত করে।
স্টেশনের বায়ু নির্গমন পারমিটের অনুমোদন রোধ করার জন্য ২০১৫ সালের জুন মাসে পরিবেশ সুরক্ষা সংস্থার বিরুদ্ধে একটি মামলা দায়ের করা হয়; ওই বছরের অক্টোবর মাসে মামলাটি খারিজ হয়ে যায়। ২০১৫ সালের হিসাবে, সুবিধাটিতে একমাত্র নথিভুক্ত করা আঘাতের ঘটনা ২০০৯ সালের এপ্রিল মাসে ঘটে ছিল, যখন একজন কর্মচারী ছিটকে পড়ে ও তার দাঁত ভেঙে যায়।
নির্মাণ
এই সুবিধাটি মূলত "কনট্রা কোস্টা ইউনিট ৮ পাওয়ার প্রজেক্ট" নামের সাথে নির্মাণের একটি প্রস্তাব ২০০০ সালে জানুয়ারি মাসে মিরান্ট ডেল্টা কর্তৃক (বর্তমানে জেনন এনার্জি হোল্ডিংস) ক্যালিফোর্নিয়া এনার্জি কমিশনের কাছে দায়ের করা হয়েছিল। প্রস্তাবটি ২০০১ সালের মে মাসে প্রত্যয়িত হয়েছিল, যে সময়েই নির্মাণ শুরু হয়েছিল। যাইহোক, মিরান্ট ২০০২ সালের মধ্যে আর্থিক অসুবিধার সম্মুখীন হয়, এবং নির্মাণ স্থগিত করা হয়।
প্যাসিফিক গ্যাস অ্যান্ড ইলেকট্রিক ২০০৫ সালের জুলাই মাসে মিরান্টের থেকে আংশিকভাবে নির্মিত প্ল্যান্টটি একটি নিষ্পত্তি চুক্তির মাধ্যমে অধিগ্রহণ করে; সংস্থাটি ২০০৬ সালে ইউনিট ৮-এর সহ-মালিক হিসেবে অনুমোদিত হয় এবং কাগজপত্র জমা দেওয়ার প্রক্রিয়া পুনরায় শুরু হয়।
সরিতা জোশী
সরিতা জোশী (বা সরিতা ভোঁসলে; জন্ম: ১৭ই অক্টোবর ১৯৪১) হলেন একজন ভারতীয় মঞ্চ, টেলিভিশন এবং চলচ্চিত্র অভিনেত্রী। তিনি গুজরাতি ও মারাঠি মঞ্চ নাটকে অভিনয়ের পাশাপাশি মারাঠি চলচ্চিত্রের একজন অভিজ্ঞ অভিনেত্রী হিসেবে অভিনয় করে থাকেন। তিনি পঁচাত্তরের দশকে স্বামী প্রবীণ জোশীর সাথে করা গুজরাতি নাটকে অভিনয়ের জন্য সবচেয়ে বেশি পরিচিত। ১৯৮৮ সালে, তিনি গুজরাতি জগতে তাঁর অভিনয়ের জন্য সংগীত নাটক আকাদেমি দ্বারা প্রদত্ত সংগীত নাটক অকাদেমি পুরস্কার, ভারতের ন্যাশনাল অ্যাকাডেমি অফ মিউজিক, নৃত্য ও নাটক একাডেমি পুরস্কার দ্বারা সম্মানিত হয়েছিলেন। ২০২০ সালে, তিনি শিল্পকলায় অবদানের জন্য ভারতের চতুর্থ সর্বোচ্চ বেসামরিক পুরস্কার পদ্মশ্রী পুরস্কার পেয়েছেন।
প্রারম্ভিক জীবন
সরিতা জোশী ১৯৪১ সালের ১৭ই অক্টোবর তারিখে তৎকালীন ব্রিটিশ ভারতের বোম্বে প্রেসিডেন্সির পুনের একটি মধ্যবিত্ত মারাঠি পরিবারে জন্মগ্রহণ করেছিলেন। অতঃপর তিনি বড়োদরায় তাঁর শৈশবকাল অতিবাহিত করেছেন। তাঁর বাবা ভীমরাও ভোঁসলে একজন ব্যারিস্টার ছিলেন এবং তাঁর মা কমলাবাই রাণে গোয়ার একজন বাসিন্দা ছিলেন। তিনি তাঁর বোন পদ্মরাণীর সাথে মাত্র নয় বছর বয়সে মঞ্চ নাটকে অভিনয় শুরু করেছিলেন, পরিবারে আর্থিক সমস্যা দেখা দেওয়ার কারণে তিনি ঐতিহ্যবাহী মঞ্চ নাটক দিয়ে তাঁর কর্মজীবন শুরু করলেও শীঘ্রই তিনি শান্তা আপ্তের মতো বিশিষ্ট শিল্পীদের সাথে কাজ শুরু করেছিলেন। দর্শক প্রায়শই তাঁকে তাঁর বোন পদ্মরাণীর সাথে মিলিয়ে ফেলেন। তাঁর বোন পদ্মরাণীও একজন অভিনেত্রী।
কর্মজীবন
ছয় বছর যাবৎ শিশু অভিনেত্রী হিসাবে কাজ করার পরে, যোশী মাত্র ১৬ বছর বয়সে প্রথম কেন্দ্রীয় চরিত্রে অভিনয়ের সুযোগ পেয়েছিলেন। তিনি ভারতীয় জাতীয় থিয়েটার গুজরাটি-এর সাথে অভিনয় শুরু করেছিলেন এবং এখানেই তিনি তাঁর হবু স্বামী প্রবীণ জোশী কে দেখেছিলেন।
ব্যক্তিগত জীবন
জোশী মঞ্চ নাটকের পরিচালক ও নাট্যকার প্রবীণ জোশীর সাথে বিবাহ বন্ধনে আবদ্ধ হয়েছিলেন। তিনি হলেন অভিনেত্রী কেতকি দাভে র মা, যিনি কিঁউকি সাস ভি কভি বহু থি-তে দক্ষ-এর চরিত্রে অভিনয় করেছিলেন এবং তাঁর আরেক মেয়ে পূর্বী জোশী সনি এন্টারটেইনমেন্ট টেলিভিশনে প্রচারিত জনপ্রিয় কৌতুক বিষয়ক অনুষ্ঠান কমেডি সার্কাসে উপস্থাপনার দায়িত্ব পালন করেছেন। অরুনা ইরানির সাথে তাঁর পারিবারিকভাবে সম্পর্ক রয়েছে। তাঁর ভাগ্নি মানসী জোশী রায় (রোহিত রায়ের স্ত্রী) এবং ভাগ্নে হলেন অভিনেতা শারমন জোশী (প্রেম চোপড়ার জামাতা)।
পুরস্কার
১৯৮৮ সালে, তিনি গুজরাতি জগতে অভিনয়ের জন্য সংগীত নাটক অকাদেমি পুরস্কার পেয়েছিলেন। ২০০৭ সালে, বা বাহু অর বেবিতে গোদাবরী ঠক্করের চরিত্রে অভিনয়ের জন্য তিনি "সেরা অভিনেত্রী" বিভাগে আইডিইএ ইন্ডিয়ান টেলিভিশন একাডেমি পুরস্কার পেয়েছিলেন। ২০২০ সালে, ভারত সরকার তাঁকে প্রজাতন্ত্রের চতুর্থ সর্বোচ্চ বেসামরিক পুরস্কার পদ্মশ্রী দিয়ে সম্মানিত করেছে।
বাংলাদেশ শর্ট ফিল্ম ফোরাম
বাংলাদেশ শর্ট ফিল্ম ফোরাম (বিএসএফএফ) বাংলাদেশি চলচ্চিত্র নির্মাতাদের সংগঠন। এটি ২৪ আগস্ট ১৯৮৬ সালে যাত্রা শুরু করে। এটি প্রতিষ্ঠিত হয়েছিল বাংলা চলচ্চিত্রাঙ্গনকে সমৃদ্ধ করার জন্য। সংগঠনটি এমন সময়ে প্রতিষ্ঠিত হয়েছিল, যখন বাংলাদেশি চলচ্চিত্র জগতে মসলাদার চলচ্চিত্রের রাজত্ব চলছিল। তখন, আর্ট ফিল্ম জনরার চলচ্চিত্রের করুণ অবস্থা চলছিল।
এই সংগঠনটির সাথে জড়িত থাকা উল্লেখযোগ্য ব্যক্তিরা হলেন মোরশেদুল ইসলাম, তানভীর মোকাম্মেল, তারেক মাসুদ, এনায়েত করিম বাবুল, তারেক শাহরিয়ার, শামীম আক্তার, মানজারে হাসিন মুরাদ, ইয়াসমিন কবির, নূরুল আলম আতিক, জাহিদুর রহিম অঞ্জন, রাশেদ চৌধুরী ও আকরাম খান।
প্রতিষ্ঠানটি বহু স্বল্পদৈর্ঘ্য চলচ্চিত্র নির্মাণ করেছে। তন্মধ্যে উল্লেখযোগ্য হল, ওয়ান ডে ইন কৃষ্ণনগর (৫৩ মিনিট) ও ঢাকা ২০০৫ (৫ মিনিট)। এটি সারা বাংলাদেশ জুড়ে চলচ্চিত্রবিষয়ক সেমিনার ও কর্মশালা ছাড়াও চলচ্চিত্র উৎসবের আয়োজন করে এবং শাহবাগে প্রতিষ্ঠানটির কার্যালয়ে চলচ্চিত্র প্রদর্শন করে থাকে।
অগ্রণী এসএমই ফাইন্যান্সিং কোম্পানি লিমিটেড
অগ্রণী এসএমই ফাইন্যান্সিং কোম্পানি লিমিটেড বাংলাদেশের একটি ব্যাংক বহির্ভূত আর্থিক সেবাদানকারী কোম্পানি। এটি ২৭ অক্টোবর, ২০১০ সালে অগ্রণী ব্যাংক লিমিটেডের সহযোগী প্রতিষ্ঠান হিসেবে পাবলিক লিমিটেড কোম্পানি (পিএলসি) আকারে প্রতিষ্ঠা পায়। প্রতিষ্ঠানটির প্রধান কার্যালয় ঢাকার দিলকুশায় অবস্থিত।
ইতিহাস
অগ্রণী এসএমই ফাইন্যান্সিং কোম্পানি লিমিটেড একটি ব্যাংক বহির্ভূত আর্থিক সেবাদানকারী কোম্পানি। নরওয়ে সরকার ও অগ্রণী ব্যাংক লিমিটেডের অর্থায়নে ক্ষুদ্র ও মাঝারি শিল্প ফাউন্ডেশন-এর একটি প্রকল্পের উপর ভিত্তি করে এ কোম্পানিটি গড়ে উঠে। পরবর্তীতে অর্থ মন্ত্রণালয়ের আর্থিক প্রতিষ্ঠান বিভাগ এবং অগ্রণী ব্যাংক লিমিটেডের পরিচালনা পর্ষদের সাথে ২৭ ডিসেম্বর, ২০১১-এ একটি চুক্তি স্বাক্ষর করে। অবশ্য ২০১১ সালের ৩১ ডিসেম্বরের আগে এটি অগ্রণী ব্যাংকের ছত্রছায়ায় ছিলো। পরবর্তীতে ক্ষুদ্র ও মাঝারি শিল্প প্রজেক্টের আওতায় এ সংস্থাটি প্রায় ১১১ কোটি টাকা ঋণ প্রদান করে। কোম্পানি আইন, ১৯৯৪ এর উপর ভিত্তি করে এ প্রতিষ্ঠানটি প্রতিষ্ঠিত হয়েছে।
শাখা কার্যালয়
এ সংস্থাটির অধীনে ৫৪টি শাখা কার্যালয় আছে।
সম্মাননা
বাংলাদেশ ব্যাংক কর্তৃক সম্মাননা স্মারক প্রদান।
ওড়িশার জেলাসমূহের তালিকা
থাম্ব|ভারতে ওড়িশা রাজ্যের অবস্থান (লাল) ভারতের পূর্ব উপকূলে অবস্থিত ওড়িশা রাজ্যটি ৩০ টি জেলায় বিভক্ত। জেলাগুলি ওড়িশার গঠনগত ও প্রশাসনিক একক।
ভারতের বিভিন্ন রাজ্যের জেলাশাসক হন একজন ডিস্ট্রিক্ট কালেক্টর, ক্ষেত্রবিশেষে ডেপুটি কমিশনার (ডিসি)। ডেপুটি কমিশনার একাধারে জেলা ম্যাজিস্ট্রেটের পদও অলঙ্কৃত করেন। এই পদাধিকার বলে তিনি জেলায় বিচার বিভাগের দায়িত্বপ্রাপ্ত, এবং কালেক্টর হিসেবে রাজস্ব আদায়ের দায়িত্বপ্রাপ্ত। সাধারণত ইন্ডিয়ান অ্যাডমিনিস্ট্রেটিভ সার্ভিসের কোনও আধিকারিক জেলাশাসক হলেও মাঝে মাঝে ওড়িশা সিভিল সার্ভিসের কোনও আধিকারিককেও এই দায়িত্ব দেওয়া হয়। জেলাশাসকের সহায়তা করেন রাজ্য সরকার কর্তৃক নিযুক্ত জেলা প্রশাসন পর্যায়ের বিভিন্ন আধিকারিক। এক একজন ইন্ডিয়ান পুলিশ সার্ভিস (আইপিএস) আধিকারিক এক একটি জেলার পুলিশ সুপারিন্‌টেন্ডেন্ট হিসেবে আইনের শাসন বজায় রাখার দায়িত্ব পালন করেন।
জেলাসমূহ
নিচে ওড়িশার বিভিন্ন জেলার রূপরেখার ছক দেওয়া হল।
ভারতের ব্যাঙ্কসমূহের তালিকা
নিচে ভারতের ব্যাংকগুলির একটি তালিকা দেওয়া হল:
ভারতে ব্যাঙ্কগুলি ৪টি শ্রেণীতে বিভক্ত:
সরকারি সেক্টরের ব্যাংক
পাবলিক সেক্টর ব্যাংক (১লা এপ্রিল, ২০১৯ পর্যন্ত সরকারী শেয়ারহোল্ডিং %)
ক্ষেত্রীয় গ্রামীণ ব্যাংক
ক্ষেত্রীয় গ্রামীণ ব্যাংকগুলির তালিকা (আরআরবি) : ২০২০ সালের ১লা এপ্রিল থেকে ভারতে বর্তমানে ৪৩ টি ক্ষেত্রীয় গ্রামীণ ব্যাংক রয়েছে।
ক্ষুদ্র ফিনান্স ব্যাংক
• এউ স্মল ফিনান্স ব্যাংক
• মূলধন ক্ষুদ্র অর্থ ব্যাংক
• ইক্যুইটাস স্মল ফিনান্স ব্যাংক
• ইএসএএফ ক্ষুদ্র ফিনান্স ব্যাংক
• জন ক্ষুদ্র ফিনান্স ব্যাংক ব্যাংক
• সূর্যোদয় ক্ষুদ্র ফিনান্স ব্যাংক
• উজ্জীবন ক্ষুদ্র ফিনান্স ব্যাংক
• উত্কর্ষ ছোট ফিনান্স ব্যাংক
শাখা সহ বিদেশী ব্যাংক
যে ব্যাঙ্কগুলি ভারতের বাইরে অন্তর্ভুক্ত রয়েছে এবং ভারতে শাখা পরিচালনা করছে তাদের তালিকা:
প্রতিনিধি অফিস সহ বিদেশী ব্যাংক
ভারতে প্রতিনিধি অফিস সহ বিদেশী ব্যাংকের তালিকা: • বানকা মন্টে দে প্যাসচি ডি সিয়ানা
• বানকা পপোলারে দি মিলানো
• ব্যাঙ্কো বিলবাও ভিজকায়া আর্জেন্টিনারিয়া
• ব্যাঙ্কো ডি সাবাদেল
• ব্যাংক অস্যা
• নিউ ইয়র্ক মেলন ব্যাংক
• ব্যাংক অফ তাইওয়ান
• কক্সবাঙ্ক
• কক্সা জেরাল ডি ডিপোজিটোস
• সিআইএমবি
• কমেরজ ব্যাঙ্ক
• ক্রেডিট ইন্ডাস্ট্রিল এবং বাণিজ্যিক
• ডিএনবি এএসএ
• ডানকান লাউড়িয়ে
• ডি জেড ব্যাংক
• আমিরাত এনবিডি
• প্রথম উপসাগরীয় ব্যাংক
• গ্যাজপ্রমব্যাঙ্ক
• হ্যাটন ন্যাশনাল ব্যাংক
• কোরিয়ার শিল্প ব্যাংক
• ইনতেসা সানপাওলো
• কেবিসি ব্যাংক
• কেএফডাব্লু
• কুকমিন ব্যাংক
• কোরিয়া এক্সচেঞ্জ ব্যাংক
• ল্যান্ডস ব্যাঙ্ক বেডেন-ওয়ার্টেমবার্গ
• মেগা আন্তর্জাতিক বাণিজ্যিক ব্যাংক
• প্রমস্যাভিজব্যাঙ্ক
• রাইফাইসেন ব্যাংক আন্তর্জাতিক
• কানাডার রয়েল ব্যাংক
• স্ক্যান্ডিনেভিস্কা এনস্কিল্ডা ব্যাংকেন
• টরন্টো ডমিনিয়ন ব্যাংক
• ইউবিআই বানকা
• ভেনেশেমোব্যাঙ্ক
• জুরিখ ক্যান্টনাল ব্যাংক
নগর সমবায় ব্যাংক (ইউসিবি)
তালিকাভুক্ত নগর সমবায় ব্যাংকগুলির তালিকা:
পোর্টারভিল রেকর্ডার
পোর্টারভিল রেকর্ডার মার্কিন যুক্তরাষ্ট্রের ক্যালিফোর্নিয়া অঙ্গরাজ্যের পোর্টারভিল শহর থেকে প্রকাশিত একটি স্থানীয় দৈনিক পত্রিকা। ফ্রিডম কমিউনিকেশনস নামক প্রতিষ্ঠান ১৯৭৪ সালে এই কাগজটি কিনেছিল এবং এর বর্তমান মালিক রোড আইল্যান্ড সাবার্বান নিউজপেপার্সের কাছে ২০১৩ সালে বিক্রি করেছিল।
আরবোভাইরাস (ব্যান্ড)
"আরবোভাইরাস" বাংলাদেশের একটি হার্ড রক ব্যান্ড । ২০০২ সালে গিটারিস্ট সুহার্তো শেরিফ, আসিফ আজগর রঞ্জন এবং ড্রামার হিমেলের হাত ধরে যাত্রা শুরু করে আরবোভাইরাস। এরা তিনজন ছিলেন স্কুলজীবন বন্ধু। ব্যান্ডের নামটি মূলত "Blade II" কমিক বই থেকে সংরক্ষণ করা হয়। আরবোভাইরাস গঠিত হবার পর থেকে এখন পর্যন্ত অনেক মিউজিসিয়ানই এই ব্যান্ডের সাথে কাজ করেছে। সুফি ম্যাভেরিক (ভোকাল), সুহার্তো শেরিফ (গিটার), আসিফ আজগর রঞ্জন (গিটার), আলদেন আলম (বেজ) এবং নাফিস আল আমিন (ড্রামস) হচ্ছে আরবোভাইরাসের বর্তমান লাইনআপ।
এল গ্রেকো
ডোমিনিকোস থিয়োটোকোপোলোস (Δομήνικος Θεοτοκόπουλος, ইংরেজি: Doménikos Theotokópoulos, ১৫৪১ – ৭ এপ্রিল ১৬১৪), সাধারণ্যে এল গ্রেকো (স্প্যানিশ ভাষায়: "গ্রিক") নামে বহুল পরিচিত, ছিলেন স্পেনের রেনেসাঁস যুগের একজন চিত্রকর, ভাস্কর্যবিদ এবং স্থাপত্যবিদ। তার "এল গ্রেকো" নাম গ্রিক এবং স্পেনীয় উভয় নাগরিকত্বই নির্দেশ করে। তিনি চিত্রে সাধারণত গ্রিক অক্ষরে তার পূর্ণ নাম Δομήνικος Θεοτοκόπουλος (ডোমিনিকোস থিয়োটোকোপোলোস) স্বাক্ষর হিসাবে ব্যবহার করতেন; কখনো কখনো তাতে Κρής (Krēs, "ক্রিটের") শব্দটিও যুক্ত করতেন। এল গ্রেকো ক্যান্ডিয়া রাজ্যে জন্মগ্রহণ করেন, যা সেই সময়ে ভেনিস প্রজাতন্ত্রের অংশ এবং পোস্ট-বাইজানটাইন শিল্প কেন্দ্র ছিল। ২৬ বছর বয়সে ভেনিসের ভ্রমণের আগে তিনি অন্য গ্রীক শিল্পীদের কাজ করার মতো প্রশিক্ষিত হয়ে ওঠেন।. ১৫৭০ খ্রিষ্টাব্দে তিনি রোমে চলে যান, যেখানে তিনি একটি কর্মশালার উদ্বোধন করেন এবং বিভিন্ন কাজ সম্পাদন করেন। ইতালিতে থাকার সময়, এল গ্রেকো তার শিল্পশৈলীকে বিশেষ রীতির উপাদান এবং ভেনেসিয়ান নবজাগরণের সাথে সমৃদ্ধ করেছিলেন যা বেশ কয়েকটি মহান শিল্পীর কাজের পূনরাবৃত্তি, বিশেষত টিন্টোরেট্টোর। ১৫৭৭ সালে তিনি স্পেনের টলেডোতে চলে যান, যেখানে তিনি মারা যান এবং তার মৃত্যুর আগে পর্যন্ত কাজ করেন। টলেডোতে, এল গ্রেকো বেশ কয়েকটি অর্পিত কর্মভার পেয়েছিলেন এবং তার সেরা চিত্রগুলি তৈরি করেছিলেন।
এল গ্রেকোর নাটকীয় এবং প্রকাশবাদী শৈলী তার সমসাময়িকদের দ্বারা বিভ্রান্তিকর অবস্থায় গৃহীত হয় কিন্তু সেগুলি ২০ শতকে এসে সমাদর পায়। এল গ্রেকো অভিব্যক্তিবাদ এবং কিউবিজম উভয়ের অগ্রদূত হিসাবে বিবেচিত হন, যেখানে তার ব্যক্তিত্ব ও কাজগুলি রেনার মারিয়া রিল্কে এবং নিকোস কজান্তাজাকিসএর ন্যায় কবি ও লেখকদের অনুপ্রেরণার উৎস ছিল। আধুনিক পণ্ডিতদের দ্বারা এল গ্রেকো এমন একজন সতন্ত্র শিল্পী হিসেবে চিহ্নিত হয়েছেন যে তার শিল্পসত্ত্বা কোনও প্রচলিত স্কুলের মধ্যে পড়ে না। তিনি পাশ্চাত্য চিত্রকলার সাথে ঐতিহ্যসমূহ বাইজেন্টাইন এর মেলবন্ধন করে, প্রায়শই কল্পনাপ্রসূত স্বপ্নময় রঞ্জক,ও পেঁচালো দীর্ঘায়িত মূর্তির জন্য বিশেষভাবে পরিচিত।
প্রারম্ভিক বছরগুলি ও পরিবার
বেশিরভাগ পণ্ডিত বিশ্বাস করেন যে থিওোটোকোপোপোলস "পরিবার নিশ্চিতভাবে রক্ষণশীল গ্রীক ছিল" যদিও কিছু ক্যাথলিক সূত্র এখনও জন্ম থেকেই তাকে ক্যাথলিক দাবি করেন যেমন ইউরোপের ক্যাথলিক এলাকায় অনেক রক্ষণশীল অভিবাসীদের মত কেউ কেউ দাবি করে যে তিনি সেখানে আসার পর ক্যাথলিক ধর্মান্তরিত হয়েছেন এবং সম্ভবত স্পেনের একজন ক্যাথলিক ধর্ম পালন করেন, যেখানে তিনি নিজের উইলে নিজেকে "ধর্মপ্রাণ ক্যাথলিক" হিসেবে বর্ণনা করেছেন। ১৯৬০ এর দশকের প্রথম দিকের গবেষকগণ যেমন নিকোলাস পানাওটাকিস, পণ্ডেলিস প্রিভালাকিস এবং মারিয়া কনস্ট্যান্টুডাকির, তুমুল বিশ্লেষনমূলক গবেষণায় দেখা যায় যে এল গ্রেকোর পরিবার এবং পূর্বপুরুষদের দৃঢ়ভাবে তৎকালীন গ্রিক রক্ষণশীলরূপে উল্লেখ করেছিলেন। তার কাকা একজন রক্ষণশীল যাজক ছিলেন, এবং তার নাম ক্রেটের ক্যাথলিক মহাফেজখানার বাপ্টিস্টমূলক নথিতে উল্লেখ করা নেই। প্রিভালাকিস আরও সন্দেহ প্রকাশ করেন যে এল গ্রেকো কখনও একজন রোমান ক্যাথলিক ধর্মালম্বী ছিলেন কিনা।
ইতালি
তরুণ এল গ্রেকোর জন্য ভেনিসে তার কর্মজীবন অন্বেষণ করা স্বাভাবিক ঘটনা ছিল, ক্রেটে ১২১১ সাল থেকে ভেনিস প্রজাতন্ত্রের অন্তর্ভুক্ত ছিল। যদিও সঠিক বছরটি স্পষ্ট নয়, অধিকাংশ পণ্ডিতরা সম্মত হন যে এল গ্রেকো ১৫৬৭ এর কাছাকাছি ভেনিসে গিয়েছিলেন ইতালিতে এল গ্রিকের বসবাসের বছরের জ্ঞান সীমিত। তার সবথেকে বয়স্ক বন্ধু, যিনি সর্বকালের সর্বশ্রেষ্ঠ মিনিএচারিস্ট, গিয়ুলিও ক্লোভিও লিখিত একটি চিঠির ভিত্তিতে তিনি ১৫৭০ সাল পর্যন্ত ভেনিসের বাসিন্দা ছিলেন এবং টিটিয়ান এর "শিষ্য" ছিলেন, যিনি তখন তার বয়স আশির ঘরে কিন্তু তখনো প্রাণশক্তিসম্পন্ন ছিলেন। এর অর্থ তিনি টিটিয়ানএর বড় স্টুডিওতে কাজ করেছেন না করেন নি। ক্লোভিও এল গ্রেকোকে "চিত্রকলার একজন বিরল প্রতিভা" হিসেবে চিহ্নিত করেছেন।
আব্দুল কাদের মোল্লা
আব্দুল কাদের মোল্লা (১৪ আগস্ট ১৯৪৮ – ১২ ডিসেম্বর ২০১৩ ) ছিলেন বাংলাদেশের একজন রাজনীতিবিদ, ১৯৭১ সালের বাংলাদেশের মুক্তিযুদ্ধের সময় মানবতাবিরোধী অপরাধের জন্য দোষী সাব্যস্ত ও সর্বোচ্চ আদালত কর্তৃক মৃত্যুদণ্ডপ্রাপ্ত যুদ্ধাপরাধী। তিনি বাংলাদেশের সবচেয়ে বড় ইসলামিক রাজনৈতিক সংগঠন বাংলাদেশ জামায়াতে ইসলামীর সহকারী সেক্রেটারি জেনারেল ও দৈনিক সংগ্রামের নির্বাহী সম্পাদক ছিলেন। তিনি জামায়াতে ইসলামীর সমর্থনে ১৯৮৬ ও ১৯৯৬ সালে ফরিদপুর-৪ আসন থেকে দুইবার সংসদ নির্বাচন করে পরাজিত হন।
২০১৩ সালের ৫ ফেব্রুয়ারি আন্তর্জাতিক অপরাধ ট্রাইব্যুনাল কাদের মোল্লাকে মানবতাবিরোধী ও যুদ্ধাপরাধের জন্য আনীত ছয়টি অভিযোগের মধ্যে পাঁচটিতে দোষী সাব্যস্ত করেন। মুক্তিযুদ্ধের সময়কার স্বাধীনতাবিরোধী বাহিনী আল বদরের সদস্য মোল্লাকে ৩৪৪ জন নিরীহ ব্যক্তি হত্যা ও অন্যান্য অপরাধের জন্য দোষী সাব্যস্ত করে যাবজ্জীবন কারাদণ্ড প্রদান করা হয়।
এই রায়ের প্রতিক্রিয়া হিসেবে বিপুল সংখ্যক মানুষ ঢাকার শাহবাগে জড়ো হতে শুরু করে। গণহত্যা ও মানবতার বিরুদ্ধে অপরাধের শাস্তি হিসেবে যাবজ্জীবন কারাদণ্ডকে অনেকেই মেনে নিতে পারেনি। এর ফলশ্রুতিতে ফেব্রুয়ারির ৫ তারিখ শুরু হয় শাহবাগ আন্দোলন এবং এর অনুসরণে একসময় দেশটির অনেক স্থানেই সর্বোচ্চ শাস্তি মৃত্যুদণ্ডের দাবিতে সাধারণ মানুষের বিক্ষোভ সমাবেশ শুরু হয়। মৃত্যুদণ্ডের পাশাপাশি বিক্ষোভকারীদের আরো একটি দাবি ছিল জামায়াতে ইসলামীকে নিষিদ্ধ করতে হবে।
আন্দোলনের পরিপ্রেক্ষিতে রায়ের বিরুদ্ধে আপিলের সুযোগ রেখে ১৭ ফেব্রুয়ারি আন্তর্জাতিক অপরাধ ট্রাইব্যুনালস (সংশোধন) বিল, ২০১৩ জাতীয় সংসদে পাস হয়। ৩ মার্চ রাষ্ট্রপক্ষ তার সর্বোচ্চ শাস্তির আবেদন করে সর্বোচ্চ আদালতে আপিল করে এবং ৪ঠা মার্চ কাদের মোল্লার পক্ষ থেকে রায়ের বিরুদ্ধে তাকে খালাস দেওয়ার জন্য আপিল করা হয়। ১লা এপ্রিল আপিলের শুনানি শুরু হয় এবং শুনানি শেষে ২০১৩ সালের ১৭ সেপ্টেম্বর সর্বোচ্চ আদালত মানবতাবিরোধী অপরাধ প্রমাণিত হওয়ায় যাবজ্জীবন করাদণ্ডের পরিবর্তে মৃত্যুদণ্ডাদেশের নির্দেশ দেন। উল্লেখ্য, এটিই মুক্তিযুদ্ধের সময় মানবতার বিরুদ্ধে অপরাধের দণ্ডের বিরুদ্ধে সর্বোচ্চ আদালতে করা আপিলের প্রথম রায়।
প্রারম্ভিক জীবন
আব্দুল কাদের মোল্লা ১৯৪৮ সালে ফরিদপুরের আমিরাবাদ গ্রামে জন্মগ্রহণ করেন। তিনি আমিরাবাদ ফজলুল হক ইনস্টিটিউট থেকে মাধ্যমিক সম্পন্ন করেন। ১৯৬৬ সালে ফরিদপুরের রাজেন্দ্র কলেজে বিজ্ঞান বিভাগে অধ্যয়নের সময় তিনি জামায়াতে ইসলামীর ছাত্র রাজনৈতিক শাখা ইসলামি ছাত্র সংঘে যোগ দেন এবং পরবর্তীতে কলেজ শাখার সভাপতি নির্বাচিত হন। ১৯৬৮ সালে তিনি রাজেন্দ্র কলেজ থেকে স্নাতক সম্পন্ন করেন এবং একই বছর স্নাতকোত্তর অধ্যয়ন করার জন্য ঢাকা বিশ্ববিদ্যালয়ে ভর্তি হন। ঢাকা বিশ্ববিদ্যালয়ে অধ্যয়নের সময় তিনি ইসলামি ছাত্র সংঘের শহীদুল্লাহ হল শাখার সভাপতি নির্বাচিত হন।
তবে ফাঁসির রায় বাস্তবায়নের আগের দিন তার সন্তানদের দাবি অনুসারে, কাদের মোল্লা ১৯৭৮ সালে ঢাকা বিশ্ববিদ্যালয়ের আন্তর্জাতিক সর্ম্পক বিভাগ থেকে স্নাতক ডিগ্রি লাভ করেন।
রাজনৈতিক জীবন
১৯৭১ সালে জামায়াত নেতারা বাংলাদেশের স্বাধীনতার বিরোধিতা করে কারণ তারা বিশ্বাস করত মুসলিম সংখ্যাগরিষ্ট দেশকে ভাগ করে আলাদা করলে এটি ইসলামের বিরুদ্ধে যাবে। সুতরাং ইসলামি ছাত্র সংঘের সদস্য হিসেবে কাদের মোল্লা স্বাধীনতা যুদ্ধের সময় আধাসামরিক বাহিনী আলবদরে যোগ দেন। কিন্তু বাংলাদেশ যুদ্ধে জয় লাভ করে স্বাধীনতা অর্জন করে ও নতুন সরকার রাজনীতি থেকে জামায়াতকে নিষিদ্ধ ঘোষণা করে।
১৯৭৫ সালে তৎকালীন রাষ্ট্রপতি শেখ মুজিবুর রহমান সেনাবাহিনীর একদল সদস্যের হাতে নিহত হওয়ার পর, নতুন সরকার জামায়াতকে পুনরায় রাজনীতি করার অনুমতি প্রদান করে। কাদের মোল্লা দলে সক্রিয় হতে থাকেন। তিনি দলের সহকারী সেক্রেটারি জেনারেল ছিলেন। তার জনপরিচিতির জন্য তিনি বাংলাদেশ জাতীয় প্রেস ক্লাবের সদস্য মনোনীত হয়েছিলেন।
গ্রেফতার
২০০৭ সালের ১৭ ডিসেম্বর কাদের মোল্লাসহ কয়েকজন জামায়াত নেতার বিরোদ্ধে কেরানীগঞ্জ থানায় একটি মামলা হয়। ২০০৮ সালে তার বিরুদ্ধে পল্লবী থানায় আরো একটি মামলা হয়। ১৩ জুলাই, ২০১০ তারিখে কাদের মোল্লাকে পল্লবী থানা এলাকায় মুক্তিযুদ্ধের সময় সংঘটিত গণহত্যার মামলায় গ্রেপ্তার করা হয়।
ট্রাইব্যুনালের তদন্ত দল তার বিরোদ্ধে যুদ্ধাপরাধ অভিযোগের তদন্ত শুরু করে এবং ২০১১ সালের ১ নভেম্বর তদন্ত প্রতিবেদনে হত্যা, ধর্ষণ ও অগ্নিসংযোগের এবং সর্বোপরি মানবতাবীরোধী অপরাধের অভিযোগ আনে রাষ্ট্রপক্ষ। ২৮শে ডিসেম্বর ট্রাইব্যুনাল অভিযোগ আমলে নেন এবং ২০১২ সালের ২৮শে মে ট্রাইব্যুনাল-২ খুন, ধর্ষণ, অগ্নিসংযোগসহ মানবতাবিরোধী ছয়টি অভিযোগের বিচারকাজ শুরুর নির্দেশ দেন।
যুদ্ধাপরাধের বিচার
১৯৭১ সালে তৎকালীন পূর্ব পাকিস্তানে সংঘটিত মানবতা বিরোধী অপরাধের দায়ে অভিযুক্তদের বিচার বিষয়ে ২০০৯ সালের ২৯শে জানুয়ারি জাতীয় সংসদে একটি প্রস্তাব পাশ হয়। সংসদে গৃহীত প্রস্তাবের বাস্তবায়নে সরকার বিদ্যমান আন্তর্জাতিক অপরাধ ট্রাইব্যুনালস অ্যাক্ট, ১৯৭৩ অনুযায়ী অভিযুক্তদের তদন্ত এবং বিচারের উদ্যোগ গ্রহণ করে এবং সরকারের পক্ষ থেকে এ সংক্রান্ত ঘোষণাটি আসে ২০০৯ সালের ২৫শে মার্চ।
২০১০ সালে মোল্লার বিরুদ্ধে মানবতাবিরোধী অপরাধের তদন্ত শুরু হয় এবং ২০১২ সালের মে মাসে অভিযোগ গঠনের মাধ্যমে তার আনুষ্ঠানিক বিচারকাজ শুরু হয়। কাদের মোল্লাকে ১৯৭১ সালে স্বাধীনতা যুদ্ধের সময় পাকিস্তানি বাহিনীকে সক্রিয়ভাবে সহায়তা, ধর্ষণ ও ঢাকার মিরপুর এলাকায় গণহত্যার দায়ে দোষী সাব্যস্ত করা হয়। মুক্তিযুদ্ধের সময়কার আলবদর বাহিনীর সদস্য হিসেবে তার বিরুদ্ধে ৩৪৪ জন নিরীহ মানুষকে হত্যার অভিযোগ আনা হয়।
যুদ্ধাপরাধের অভিযোগসমূহ
রাষ্ট্রপক্ষ কাদের মোল্লার বিরুদ্ধে যুদ্ধাপরাধের যেসব অভিযোগ আনেন সেগুলো হলো ,
আদালতের রায়
২০১৩ সালের ৫ ফেব্রুয়ারি আন্তর্জাতিক অপরাধ ট্রাইব্যুনাল ১৯৭৩-এর ২০(৩) ধারা অনুযায়ী প্রমাণসাপেক্ষে কাদের মোল্লাকে দোষী সাব্যস্ত করে ও যাবজ্জীবন কারাদণ্ড প্রদান করে। একই সাথে তাকে বাড়তি ১৫ বছরের কারাদণ্ডের আদেশ দেন। রায়ে বলা হয়, এই ১৫ বছর তিনি গ্রেফতার হওয়ার পর যখন থেকে জেলে অবস্থান করছেন তখন থেকে কার্যকর হবে। পরবর্তীতে রাষ্ট্রপক্ষ সব্বোর্চ শাস্তি চেয়ে ও কাদের মোল্লা রায়ের বিরুদ্ধে আপিল করলে শুনানি শেষে সব্বোর্চ আদালত তাকে ২০১৩ সালের ১৭ সেপ্টেম্বর ষষ্ঠ অভিযোগের জন্য মৃত্যুদণ্ডের আদেশ দেন, চতুর্থ অভিযোগ প্রমাণ হওয়ায় পূর্বের রায় খালাসের পরিবর্তে যাবজ্জীবন এবং বাকী অভিযোগে পূর্বের রায়ই বহাল রাখা হয়।
রায়ের প্রতিক্রিয়া
কাদের মোল্লার রায়ের প্রতিক্রিয়ায় ঢাকার শাহবাগ মোড়ে একটি বড় ধরনের আন্দোলন শুরু হয়। যে আন্দোলনের প্রধান দাবী ছিল, সকল যুদ্ধাপরাধীদের মৃত্যুদণ্ড কার্যকর করতে হবে। এই আন্দোলন শুরু হয়েছিল ইন্টারনেটের মাধ্যমে। ব্লগ ও সামাজিক যোগাযোগের ওয়েবসাইট ফেসবুকসহ অন্যান্য মাধ্যমে আন্দোলন সাড়া দেশে ছড়িয়ে পড়ে।  হাজার হাজার জনতা শাহবাগ একত্র হয়ে বিক্ষোভ প্রদর্শন করে ও এই আন্দোলনকে ২০১৩-র শাহবাগ আন্দোলন বলা হয়।
আন্দোলন শুরু হওয়ার পর, দশ হাজারেরও বেশি মানুষ ২৪ ঘণ্টা শাহবাগ অবস্থান করে ও তারা ঘোষণা দেয় যতক্ষণ পর্যন্ত যুদ্ধাপরাধীদের সর্বোচ্চ শাস্তি মৃত্যুদণ্ড ঘোষণা করা না হবে ততক্ষণ পর্যন্ত তারা শাহবাগ ত্যাগ করবেন না। এই আন্দোলনের বিরুদ্ধে জামায়াতও একটি আন্দোলন শুরু করে যাদের দাবি ছিল, কাদের মোল্লাসহ তাদের দলের সমস্ত নেতাকর্মীকে মুক্তি দিতে হবে।
শাহবাগ বিক্ষোভের ফলশ্রুতিতে ২০১৩ সালের ১৩ ফেব্রুয়ারি জাতীয় প্রেস ক্লাব কাদের মোল্লার সদস্যপদ বাতিল করে ও আইন সংশোধন করে সর্বোচ্চ আদালতে রায়ের বিরুদ্ধে আপিলের ব্যবস্থা করা হয় যাতে ১৭ই সেপ্টেম্বর সর্বোচ্চ আদালত তাকে মৃত্যুদণ্ডাদেশ প্রদান করেন।
মৃত্যুদণ্ড
যুদ্ধাপরাধের দায়ে কাদের মোল্লাকে পুরাতন ঢাকা কেন্দ্রীয় কারাগারের ফাঁসিকাষ্ঠে ঝুলিয়ে মৃত্যুদণ্ড দেয়া হয়। ১২ ডিসেম্বর রাত ১০টা ১ মিনিটে তার শাস্তি কার্যকর হয়। তাঁর মৃতদেহ তার নিজ গ্রাম ফরিদপুরের আমিরাবাদের পারিবারিক কবরস্থানে সমাধিস্থ করা হয়।
আরকান (নৃত্য)
আরকান ( Aркан, Aрґан  ) হল ইউক্রেনীয় হুটসুল জনগণের একটি জনপ্রিয় সার্কেল নৃত্য (হুটসুলশচিনা, দক্ষিণ-পশ্চিম ইউক্রেন থেকে)। এই শব্দটির আক্ষরিক অর্থ হল লাসো, আর এটি তুর্কি ভাষা থেকে ধার করা হয়েছে।
ঐতিহ্যগতভাবে আরকান পুরুষদের দ্বারা জ্বলন্ত আগুনের চারপাশে সঞ্চালিত হয়।
আরকান নামে একটি রোমানিয়ান নাচও আছে।
ব্রিটিশ লোক-পাঙ্ক ব্যান্ড দ্য ইউক্রেনীয়দের তাদের রেসপাব্লিকা অ্যালবামে আরকান নামে একটি ট্র্যাক রয়েছে।
মীন (দ্ব্যর্থতা নিরসন)
মীন (ইংরেজি: Pisces), যার অর্থ মাছ। এটি হতে পারে:
বাজাও বিয়ের বাজনা
বাজাও বিয়ের বাজনা ২০১০ সালে মুক্তিপ্রাপ্ত একটি বাংলাদেশী বাংলা প্রণয়ধর্মী হাস্যরসাত্মক চলচ্চিত্র। চলচ্চিত্রটি পরিচালনা করেছেন মোহাম্মদ হোসেন জেমী। এবং ছবির প্রধান দুটি চরিত্রে অভিনয় করেছেন রিয়াজ ও অপু বিশ্বাস। এছাড়াও কয়েকটি গুরুত্বপূর্ণ চরিত্রে অভিনয় করেছেন ওয়াসিম, নুতন, জনা, কায়েস আরজু, আন্না, কমল এবং নবাগত খোল অভিনেতা রাজ ইব্রাহিম। এটি রিয়াজ-অপু বিশ্বাস অভিনীত দ্বিতীয় চলচ্চিত্র। প্রথমটি দেবাশীষ বিশ্বাস পরিচালিত শুভ বিবাহ।
শ্রেষ্ঠাংশে
• রিয়াজ - রাজীব কবির
• জনা - পিউলী
• কায়েস আরজু - আবির
• আন্না - সুপ্তি
• কমল - সৌমিক
• ওয়াসিম - দীপিকা'র বাবা
• নূতন - রাজীব'র মা
• রাজ ইব্রাহিম - রাজ
• আফজাল শরীফ - ময়েজউদ্দিন চাকলাদার
• সি বি জামান -
সংগীত
বাজাও বিয়ের বাজনা চলচ্চিত্রটির সঙ্গীত পরিচালনা করেছেন আহমেদ ইমতিয়াজ বুলবুল, আহমেদ কিসলু এবং ইমন সাহা।
মনসুরুল হক
মনসুরুল হক বলতে বোঝাতে পারে:
বুরসা অবরোধ
১৩১৭ সাল থেকে ১৩২৬ সালের ৬ এপ্রিল পর্যন্ত বুরসা অবরোধের ঘটনা ঘটে, যখন উসমানীয়রা প্রুসা (বর্তমান- বুরসা, তুরস্ক) দখল করার জন্য একটি সাহসী পরিকল্পনা গ্রহণ করেছিলো। উসমানীয়রা এর আগে কোনও শহর দখল করে নি। যুদ্ধের সময়ে দক্ষতা এবং পর্যাপ্ত সরঞ্জামের এতই অভাব ছিলো যে শহরটির পতন ঘটার জন্য অবরোধের পর ছয় বা নয় বছর সময় লাগে।
ঐতিহাসিক লাওনিকোস চালকোকন্ডলাইস উল্লেখ করেছেন যে উসমানীয়রা শহরটি দখল করতে ১৩২১-১৩২৮ সালের বাইজেন্টাইন গৃহযুদ্ধের সুযোগ নিয়েছিল: "অ্যান্ড্রোনিকোস সিদ্ধান্ত নিয়েছিলো যে, তাঁর দাদা ইতিমধ্যে বৃদ্ধ হয়ে গিয়েছে এবং তাই সিংহাসনের দখল নিতে গিয়ে তারা পরস্পরের সাথে লড়াই শুরু করে দিয়েছিলো। সে খুব জেদী ছিলো এবং অবিরাম ঝামেলা সৃষ্টি করেছিলো। সে সার্বদেরকে নিয়ে লড়াইয়ের জন্য নিয়ে এসেছিলো এবং সিংহাসনের পক্ষে লড়াইয়ে শীর্ষস্থানীয় গ্রীকদের সাথে নিজেকে জোট করেছিলো। এর ফলস্বরূপ তারা উভয়ই তুর্কিদের ইউরোপে প্রবেশে বাঁধা দিতে পারেনি। "এই সময়েই প্রুসাকে অবরোধ করা হয়েছিল, অ্যান্ড্রোনিকোস অনাহারী হয়ে পড়েছিলো এবং অবরোধ শেষে উসমান গাজী তাকে আটক করেন এবং এরপর এশিয়ার অন্যান্য শহর দখল করতে শুরু করেন।"
কিছু উৎস অনুসারে বুরসা শহরের পতনের ঠিক আগে উসমান গাজীর স্বাভাবিক মৃত্যু হয়, যেখানে অন্যরা মনে করেন যে তিনি বুরসা বিজয়ের পরেও দীর্ঘকাল বেঁচে ছিলেন  এবং মৃত্যুর পর বুরসায় তাঁকে সমাধিস্থ করা হয়।
ফলাফল
শহরটির পতনের পর উসমান গাজীর পুত্র ও উত্তরসূরী ওরহান গাজী একে তাঁর সাম্রাজ্যের প্রথম আনুষ্ঠানিক রাজধানী হিসেবে ঘোষণা করেন যা ১৩৬৬ সাল পর্যন্ত এডির্নে স্থানান্তরিত হওয়ার আগ পর্যন্ত বলবৎ ছিলো । ফলস্বরূপ, বুরসা শহরটি সাম্রাজ্যের প্রতিষ্ঠাতা শহর হিসাবে উসমানীয় ইতিহাসের একটি বিশেষ স্থান অর্জন করেছে এবং এছাড়াও বুরসা গ্র্যান্ড মসজিদ (১৩৯৯), প্রথম বায়েজিদ মসজিদ (১৩৯৫), হাদেভেন্দিগার মসজিদ (১৩৮৫), ইয়েল মসজিদ (১৪২১) প্রভৃতি মসজিদসমূহের কারণে উসমানীয় স্থাপত্যের জন্মস্থান হিসেবেও মর্যাদা লাভ করেছে । ওরহান গাজী তাঁর রাজত্বকালে ইমারত, তুর্কি গোসলখানা, মসজিদ, ইনন্ এবং কাভানসারেসের মতো বিল্ডিং নির্মাণের মাধ্যমে শহুরে জীবনযাপন বৃদ্ধিকে উৎসাহিত করেছিলেন, এবং তিনি একটি মসজিদ এবং একটি মাদ্রাসাও তৈরি করেছিলেন যা বর্তমানে হিসার জেলার আওতাধীন । তাঁর মৃত্যুর পরে পিতার মাজারের পাশে তাঁকে কবর দেওয়া হয় । ১৩৩১ সালে বুরসায় ভ্রমণকারী মুসলিম পর্যটক ইবনে বতুতা সুলতানের আচরণে মুগ্ধ হয়েছিলেন এবং বুরসাকে একটি চিত্তাকর্ষক শহর হিসাবে এভাবেই আখ্যায়িত করেছিলেন , "পরিপাটি বাজার এবং প্রশস্ত রাস্তাসমূহ, যেগুলোর চারদিকেই উদ্যান এবং প্রবাহমান ঝর্ণা চোখে পড়ে" ।
গুরুত্ব
পল কে. ডেভিস লিখেছেন, "বুরসা দখলের ঘটনা প্রথম উসমান (অটোমান) এবং তাঁর উত্তরসূরীদেরকে এশিয়া মাইনরে বড় শক্তি হিসাবে প্রতিষ্ঠিত করেছিল, যা ছিলো উসমানীয় সাম্রাজ্যের সূচনা।"
রিচার্ড ব্লাহুত
রিচার্ড ব্লাহুত একজন মার্কিন প্রকৌশলী।
জীবনী
ব্লাহুত ১৯৩৭ সালের ৯ জুন নিউ জার্সিতে জন্মগ্রহণ করেন। তিনি এমআইটি থেকে তড়িৎ প্রকৌশলে বিএসসি, স্টিভেন্স ইন্সটিটিউট অব টেকনোলজি থেকে পদার্থবিজ্ঞানে এমএসসি এবং কর্নেল ইউনিভার্সিটি থেকে তড়িৎ প্রকৌশলে পিএইচডি ডিগ্রি অর্জন করেন। তিনি ১৯৭৩ থেকে ১৯৯৪ সাল পর্যন্ত কর্নেল ইউনিভার্সিটিতে শিক্ষকতা করেন। তিনি ১৯৯৪ সালে ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক হিসেবে যোগদান করেন। তিনি ১৯৮২ সালে আইইইই ইনফরমেশন থিওরি সোসাইটির প্রেসিডেন্ট হিসবে দায়িত্ব পালন করেন। তিনি ১৯৯১ সালে আইইইই ফেলো নির্বাচিত হন।
জনসংখ্যা অনুযায়ী পশ্চিমবঙ্গের শহরসমূহের তালিকা
জনসংখ্যার ভিত্তিতে পশ্চিমবঙ্গের শহর গুলির তালিকা:
জ্ঞানেশ্বরী
জ্ঞানেশ্বরী (ज्ञानेश्वरी,, ज्ञानेश्वरी, , ওড়িয়া: ଜ୍ଞାନେଶ୍ୱରୀ, જ્ઞાનેશ્વરી, মালায়ালাম: ജ്ഞാനേശ്വരി) বা ভাবার্থ দীপিকা হলো ১২৯০ খ্রিস্টাব্দে সন্ত জ্ঞানেশ্বর কর্তৃক রচিত ভগবদ্গীতার  একটি ভাষ্য। পাঠ্যটি মারাঠি ভাষার প্রাচীনতম টিকে থাকা সাহিত্যকর্ম, যা বারকরী (বিঠোবা) ঐতিহ্যের ভক্তি আন্দোলনের একনাথ ও তুকারাম এর মত প্রধান সাধু-কবিদের অনুপ্রাণিত করেছিল।  এটি অদ্বৈত বেদান্ত ঐতিহ্যের মধ্যে ভগবদগীতার  ব্যাখ্যা করে। পাঠ্যের দার্শনিক গভীরতা এর নান্দনিকতার পাশাপাশি পাণ্ডিত্যপূর্ণ মূল্যের জন্য প্রশংসিত হয়েছে।
প্রধান ও ল্যামবার্টের মতে, ১২৯০ খ্রিস্টাব্দের জ্ঞানেশ্বরীর নির্ভরযোগ্য তারিখ যাদব রাজা রামদেবের পাঠ্য ও সংশোধক উল্লেখের পাশাপাশি লেখকের নাম এবং এর সমাপ্তির সম্বত। সমসাময়িক ভক্তি আন্দোলনের আরেক সাধক-কবি নামদেবের রচনা দ্বারাও এটি নিশ্চিত করা যায়, যিনি জ্ঞানেশ্বরীর উল্লেখ করেছেন এবং হিন্দু ঐতিহ্য বিশ্বাস করে যে বিভিন্ন তীর্থযাত্রায় জ্ঞানেশ্বরীর সাথে ছিলেন। ১৬ শতকের শেষের দিকে একনাথের মন্তব্যের আলোকে জ্ঞানেশ্বরীর সত্যতা নিয়ে প্রতিদ্বন্দ্বিতা করা হয়েছে, যেখানে তিনি বলেছিলেন যে তিনি পাঠটিকে মূল সংস্করণে পুনরুদ্ধার করেছেন এবং "পরিবর্তন বা সংযোজনের অনুমতি দেওয়া উচিত নয়"। পণ্ডিতরা সাধারণত স্বীকার করেন যে এই সংস্করণটি সবচেয়ে বিশ্বস্ত, এবং এই সংস্করণটি ১৯০৯ সালে ভি. কে. রাজভেদে দ্বারা চিহ্নিত করা হয়েছিল এবং ১৯৫৯ সালে প্রকাশিত হয়েছিল।
জ্ঞানেশ্বরীর আখ্যানটি ঘনিষ্ঠভাবে ভগবদ্গীতাকে অনুসরণ করে, তথাপি ভাষ্যটি – স্থানীয় ঐতিহ্যে টিকা নামে পরিচিত – এটি "গান-উপদেশ" আকারে লেখা হয়েছে যা ১৩ শতকের প্রধান হিন্দু দর্শন এবং বিশ্বাসের আলোচনা অন্তর্ভুক্ত করার ব্যাখ্যাকে প্রসারিত করে। গীতায় ৭০০টি শ্লোক থাকলেও, জ্ঞানেশ্বরীতে প্রায় ৯,০০০টি শ্লোক রয়েছে। এতে বেদ, উপনিষদ এবং অন্যান্য প্রধান হিন্দু গ্রন্থের উল্লেখ রয়েছে।  জ্ঞানেশ্বরী হল ছন্দময় গদ্য, যা একাকী আবৃত্তি করা যায় বা দলবদ্ধভাবে উচ্চারণ করা যায়। এর ৯,০০০ শ্লোকের প্রতিটিতে চারটি লাইন (চতুর্থাংশ) রয়েছে যাকে বলা হয় ওভি (মারাঠি মিটারের রূপ)। গীতার বিপরীতে যার শ্লোকগুলিতে নির্দিষ্ট সংখ্যক পদাংশ রয়েছে এবং যেগুলি ছন্দে নেই, গীতার জ্ঞানেশ্বরী ভাষ্যটিতে প্রতি লাইনে পদাংশের পরিবর্তনশীল সংখ্যা রয়েছে, যার মধ্যে চারটির মধ্যে প্রথম তিনটি ছন্দে। জ্ঞানেশ্বরীর প্রতিটি লাইনে সাধারণত তিন থেকে তেরোটি পদাংশ।
পাঠ্যটি শ্রদ্ধার সাথে বৈষ্ণব, শৈব ও শাক্ত ধর্মের ঐতিহ্য থেকে অসংখ্য হিন্দু দেবদেবীর পাশাপাশি বৈদিক দেবতার যেমন সরস্বতী (শারদা) নাম অন্তর্ভুক্ত করে। এর অনেক শ্লোকের শেষ লাইনে "জ্ঞানদেব বলেছেন" বা "জ্ঞানেশ্বর বলেছেন" বৈশিষ্ট্যটি অন্তর্ভুক্ত। এই বিন্যাসটি পরবর্তী যুগের ভক্তি আন্দোলনের কবিদের দ্বারা গৃহীত হয়েছিল, সেইসাথে শিখধর্মের গুরু গ্রন্থে।
জ্ঞানেশ্বরী, যদিও মারাঠি ভাষায় লেখা, কন্নড় শব্দে পরিপূর্ণ।
মাদার তেরেসা কলকাতা মেডিকেল সেন্টার
মাদার তেরেসা কলকাতা  মেডিকেল সেন্টার ফিলিপাইনের পাম্পাঙ্গার সান ফার্নান্দোর সর্বোচ্চ তৃতীয় স্তরের হাসপাতাল।
ইতিহাস
মাদার তেরেসা কলকাতা  মেডিকেল সেন্টার প্রতিষ্ঠা করেছেন ভিলমা কালুয়াগ। মাউন্টগ্র্যাস হসপিটালগুলির মালিকানাধীন এবং পরিচালিত, মাদার তেরেসা কলকাতা  মেডিকেল সেন্টার পাম্পাঙ্গার সান ফার্নান্দো শহরের বারানগায় ম্যাম্পিস, ম্যাক আর্থার হাইওয়েতে ২৮ ফেব্রুয়ারি ২০০৬ সালে প্রতিষ্ঠিত হয়েছিল। এটি শুরুতে ১০০ জন রোগীর ধারণ ক্ষমতা দিয়ে শুরু হয়েছিল এবং আজ, এটি ইতিমধ্যে ৪১৫ জন চিকিৎসক সহ ১৪২ শয্যা বিশিষ্ট করা রয়েছে।
ইউনিট / সেন্টার
কলকাতায় নিম্নলিখিত কেন্দ্র রয়েছে
থাকার ব্যবস্থা
২৪/৭ কলকাতায় রোগীদের ভর্তি করা যায়। ভর্তি পদ্ধতিগুলি কলকাতার ওয়েবসাইটে পাওয়া যাবে।
হাসপাতাল প্যাকেজ
এদিকে, কলকাতা নিম্নলিখিত ক্ষেত্রগুলির জন্য হাসপাতালের প্যাকেজস ডিল প্রোগ্রাম সরবরাহ করে: • জেনারেল সার্জারি • ও-গাইনোকোলজি • স্বাস্থ্য নজরদারি প্রোগ্রাম বিশেষ হেমোডায়ালাইসিসের নগদ আউট নয় • স্তন ক্যান্সার • পিএনপি অঞ্চল তৃতীয় বিশেষ স্বাস্থ্যসেবা প্রোগ্রাম
মুক্তাবাই
মুক্তাবাই (সংস্কৃত: मुक्ताबाई) বা মুক্তা বারকরী  আন্দোলনের একজন সাধু ছিলেন। তিনি দেশস্থ ব্রাহ্মণ পরিবারে জন্মগ্রহণ করেছিলেন এবং প্রথম বারকরী সন্ত জ্ঞানেশ্বরের ছোট বোন ছিলেন।  তিনি সারাজীবনে একচল্লিশটি অভঙ্গ লিখেছেন।
মুক্তাবাইয়ের পিতার নাম ছিল বিঠলপন্ত কুলকার্নি, এবং তাঁর মা ছিলেন রুক্মিণীবাই কুলকার্নি। সোপান ও নিবৃত্তিনাথ নামে তার আরও ২ জন বড় ভাই ছিল।
সৈয়দ হামিদ রাজা গিলানি
সৈয়দ হামিদ রাজা গিলানি (১৭ আগস্ট ১৯৩৬ - ২৪ জানুয়ারী ২০০৪) ছিলেন পাকিস্তানের একজন প্রাক্তন ফেডারেল মন্ত্রী, জাতীয় পরিষদের সদস্য এবং রাষ্ট্রদূত।
ইরাম জাভেদ
ইরাম জাভেদ (জন্মঃ ১৯৯১) হচ্ছেন পাকিস্তানের একজন নারী ক্রিকেটার। তিনি পাকিস্তান জাতীয় মহিলা ক্রিকেট দলের হয়ে খেলেন। ২০২০ সালের জানুয়ারি মাসে অস্ট্রেলিয়ায় অনুষ্ঠিত আইসিসি মহিলা টি-টোয়েন্টি বিশ্বকাপের জন্য পাকিস্তান দলে তাকে মনোনীত করা হয়।
সৈয়দ হামিদ রাজা গিলানি
প্রাথমিক জীবন
পরিবারের ঐতিহ্য বজায় রেখে সৈয়দ হামিদ রাজা গিলানী প্রাথমিক শিক্ষার অর্জন করেন পাকিস্তানের লাহোরের আইচিসন কলেজে। গিলানি অক্সফোর্ড বিশ্ববিদ্যালয়ে পড়াশোনা করেন।